तउ का उ मनई आपन पत्नी क लगे फुन आइ सकत ह नाहीं।
जदि उ मनई उ मेहरारू क लगे लउटी तउ देस पूरी तरह गन्दा होइ जाइ।
इ सँदेसा यहोवा क रहा।
2 "खाली पहाड़ी क चोटी क लखा।
क कउनो अइसी जगह अहइ जहाँ तोहार आपन पिरेमियन क संग सारीरिक सम्बन्ध नाहीं चला?
तू सड़किया क किनारे पिरेमियन क प्रतीच्छा करती बइठी अहा।
तू हुआँ रेगिस्तान मँ प्रतीच्छा करत अरब क तरह बइठा।
धरती क अपवित्तर बना दिहेस ह।
3 तू पाप किहा एह बरे बर्खा नाहीं आई।
बसन्त समइ क कउनो बर्खा नाहीं भइ।
मुला अबहिं भी तू लज्जित होइ स इनकार करति अहा।
तोहरे मुँहना पइ रण्डी क भाव अहइ जब उ लज्जित होइ स इनकार करति अहा।
तू आपन कीन्ह करमन पइ लज्जित होइ स इनकार करति अहा।
4 मुला अब तू मोका बोलावत अहा।
5 तू इ भी कह्या, 'परमेस्सर सदैव मोह पइ कोहान नाहीं रही।
"तू इ सब कछू कहत अहा,
6 ओन दिनन जब योसिय्याह यहूदा रास्ट्र पइ हुकूमत करत रहा। यहोवा मोहसे बातन किहस। यहोवा कहेस, "यिर्मयाह, तू ओन बुरे करमन क लखा जउन इस्राएल किहस? तू लख्या कि कइसे मोरे संग बिस्ससघात किहस। उ हर एक पहाड़ी क ऊपर अउर हर एक हरियर बृच्छ क खाले झूठी मूरतियन क पूजिके बिभिचार करइ क पाप किहस। 7 मइँ अपने स कहेउँ, 'इस्राएल मोरे लगे तब लउटी जब उ आपन बुरे करमन क कइ चुकी।' किन्तु उ मोरे लगे नाहीं लउटेस अउर ओका अबिस्सासी बहिन यहूदा लखेस कि इस्राएल का किहेस ह? 8 यहूदा लखेस कि मइँ अबिस्सासी इस्राएल क दूर पठाइ दिहेस ह काहेकि उ बिभिचार किहे रही। मइँ ओका तलाक पत्र लिखिके तलाक देइ दिहा। किन्तु ओकरे अबिस्सासी बहिन यहूदा ओन बातन स नाहीं डेराएस। यहूदा भी निकर गइ अउर उ रण्डी क तरह रहइ लगेस। 9 यहूदा इ धियान भी नाहीं दिहस कि उ रण्डी क तरह काम करति बाटइ। एह बरे उ आपन देस क गन्दा किहस। उ काठे अउर पाथर क बनी मूरतियन क पूजा कइके बिभिचार क पाप किहस। 10 इस्राएल क अबिस्सासी बहिन (यहूदा) आपन पूरे हिरदइ स मोरे लगे लउटी नाहीं। उ सिरिफ बहाना बनाएस कि उ मोरे लगे लउटी अहइ।" इ सँदेसा यहोवा क रहा।
11 यहोवा मोसे कहेस, "इस्राएल मोर मनवइया नाहीं रही। मुला ओकरे लगे कपटी यहूदा क अपेच्छा नीक बहाना रहा। 12 उत्तर कइँती लखा अउर इ सँदेसा बोलाः
यहोवा कहत ह।
मइँ तू पचन स आपन मुँह नाहीं फेरब।
मइँ दयासागर हउँ,
यहोवा कहत ह।
13 'तोहका सिरिफ एतना करब होइ कि तू आपन पापन क स्वीकारा।
तू यहोवा अपने परमेस्सर क खिलाफ अपराध किहस,
इ तोहार पाप अहइ कि तू दूसर रास्ट्रन क लोगन क देव मूरतियन क आपन पिरेम दिहा।
हर एक हरियर बृच्छ क खाले किहा।
यहोवा कहत ह।
14 "अभकत लोगो, मोरे लगे लउटि आवा।" इ सँदेसा यहोवा क रहा। "मइँ तोहार सुआमी अहउँ। मइँ हर एक नगर स एक मनई लेब अउर हर एक परिवार स दुइ मनई अउर तू पचन्क सिय्योन पइ लिआउब। 15 तब मइँ तू पचन्क नवा सासक देब। उ पचे सासक मोर मनवइयन होइहीं। उ पचे तोहार पचन्क मार्ग दर्सन गियान अउर समुझ स करिहीं। 16 ओन दिना तू लोग बड़ी गनती मँ देस मँ होब्या।" इ सँदेसा यहोवा क अहइ।
19 मइँ यानी यहोवा अपने स कहेउँ,
"मइँ तू पचन स आपन बचवन क नाई बेउहार करइ चाहत हउँ,
मइँ तू पचन्क एक सुहावना देस देइ चाहत हउँ।
उ देस जउन कउनो भी रास्ट्र स जियादा सुन्नर होइ।
मइँ सोचे रहेउँ कि तू पचे मोका 'बाप' कहब्या।
मइँ सोचे रहेउँ कि तू पचे मोर सदैव अनुसरण करब्या।
20 मुला तू पचे उ मेहरारू क नाई भया जउन पतिव्रता नाहीं रही।
इ सँदेसा यहोवा क रहा।
21 "तू पचे नंगी पहाड़ियन पइ रोउब सुन सकत ह।
इस्राएल क लोग कृपा बरे रोवत रहेन अउर पराथना करत अहइँ।
उ पचे बहोत बुरा होइ ग रहेन।
उ पचे आपन परमेस्सर यहोवा क बिसरी ग रहेन।
22 "इस्राएल क अबिस्सासी लोगो, तू पचे मोरे लगे लउटि आवा,
अउर मइँ तोहरे पचन्क अबिस्सासी होइ क अपराध क छिमा करब।
तू हमार परमेस्सर यहोवा अहा।
अउर पहाड़न पइ जमा होइ सिरिफ झूठी आसा देत ह।
निहचय ही, इस्राएल क मुक्ति,
यहोवा आपन परमेस्सर स आवत ह।
बलि क रूप मँ हम लोगन क बचपन क अमइ स ही खाएस।
उ मूरितयन हमरे पुरखन क पसु,
भेड़ी, पूत, बिटिया लिहस।
25 हम पचन्क आपन लाज मँ,
माथा टेकइ चाही,
लज्जा हम लोगन क कम्बल क नाई ढाँप लाइ।
हम अउर हमार पुरखन आपन परमेस्सर यहोवा क खिलाफ पाप किहे अही।
Awadhi Bible: Easy-to-Read Version. Copyright © 2005 Bible League International.
